Die wonderwerk van Jesus Saves Daily on Straatwerk
Die Jesus Saves Daily spanne kom lewer daagliks dienste by die Ophelp Projekte se "City depot" in die Bo-Kaap. Hulle was die oorjasse (bibs), die handdoeke wat gebruik word by die storte en doen allerhande ander take om die depot netjies en skoon te hou.
Ons troetelnaam vir hierdie spesiale mense is MIPS – Mentally Impaired People of the Streets. Ons MIPS is verstandelik of fisies gestremd en kan nie die eise van gewone opruimskofte hanteer nie, maar lewer noodsaaklike dienste by Ophelp Projekte tydens hulle twee-uur skofte.
Die liewe, liewe 'wasbads'
Almal weet waar die "wasbads" is – Kasteelstraat in die Bo-Kaap, by Ophelp Projekte se depot. Hier kan enige iemand (nie net Ophelp Projekte deelnemers nie) 'n gratis stort neem, toiletware en handdoek ingesluit. Die afgelope ses maande is daar ongeveer 8 482 keer gestort en die "wasbads" het vir baie 'n plek van omgee en liefde geword.
Straatwerk se toegewyde werkers
Hierdie span sorg dat die kantoor en huishouding op gladde wiele loop en altyd gereed is vir enige opleidingsgeleentheid, spesiale uitreik, krisis of wat ookal die behoefte is. Die kommunikasie-afdeling sorg vir nuusbriewe, sosiale media, bekendstellings en die ontvang van groepe wat saam kom uitreik.
PROSTITUSIE: VOORKOMING EN HERSTEL
Hierdie span vroue bestuur die hele Waardevol vir Jesus-veldtog plaaslik en nasionaal en lei vroue op om die veldtog in hulle eie gemeenskappe te implementeer. Hulle koordineer ook die straat-uitreike, opvolgbesoeke en ander noodsaaklike dienste vir die vroue wat vasgevang is in prostitusie. Daar word ook 'n dissipelskappad gestap met diegene wat die Here begin vertrou met hulle hele lewe.
OPHELP PROJEKTEHierdie groep mense bestuur ongeveer 400 mense om te sorg dat die strate van die breër Kaapstad omgewing skoon bly. Daar is ongeveer 68 skoonmaakskofte van-af ons Stad-depot per week en 32 skofte per week van die Mowbraydepot. Skofte bestaan uit 'n voorman en werkers. Daar is ook skofte vir basiese onderhouds-werk aan die paaie in die middestad en ander tegniese skofte.